Fartein Valens Vei Interesselag – Felt G3

**Generalforsamling 2010**

**Tid: Tirsdag 20.april 2010 kl 2000-2200**

**Sted: Grendehuset (Gamle barneparken)**

# Til stede:

For styret: Nina Ødegaard, Sven Henriksen, Bjørn Nordengen , Martin Iden.

Husstander til stede: 38, 41, 47, 48, 49, 60, 62, 66 (til og med pkt 5.4.3), 68, 69, 70, 72, 86, 89, 91, 94, 98, 101, 104, 106

Hustander representert ved fullmakt: 40

Totalt 21 husstander representert t.o.m. pkt 5.4.3, deretter 20 husstander representert.

Referent: Martin Iden

# Godkjenning av innkalling og dagsorden

Godkjent.

# Valg av møteleder

Nina Ødegaard valgt til møteleder.

# Valg av to personer til å signere protokollen

Kjell Flagstad og Ingrid Bjerve ble valgt til å signere protokoll. Baard Winther Andersen ble valgt til å signere for siste del av møtet, da Kjell Flagstad forlot møtet etter behandling av pkt 5.4.3.

# Styrets beretning

Årsberetning og regnskap ble godkjent.

# Saker til behandling

## Ansvarsforhold for skader i fellesbygg

**5.1.1 Forslag til vedtak:**

I vedtektene til FVVI pkt 9 Fellesutgifter legges til nytt avsnitt etter første avsnitt. Nytt avsnitt lyder: Fellesutgifter omfatter ikke vedlikehold av avløpsrør i garasjeanleggene tilhørende boligene over. Dette gjelder heller ikke eventuelle skader på biler og løsøre forårsaket av avløpsrørene.

Vedtatt mot to stemmer, en avholdende.

## Tilstandsrapport stikkledninger i garasjeanleggene

**5.2.1 Forslag til vedtak:**

Styret får i oppdrag å utarbeide en tilstandsrapport for stikkledningene som henger i taket på garasjeanleggene. Tilstandsrapporten må ha fokus på behov for vedlikeholdstiltak. Styret kan benytte inntil 10.000 kroner på å få utarbeidet rapporten.

Vedtatt mot en stemme.

## Garasjeporter

**5.3.1 Forslag til vedtak**

Styret gis fullmakt til å inngå avtale om leveranse av nye garasjeporter innenfor en ramme på 130.000 kroner inkl mva som dekkes av vedlikeholdsfondet. Styret inngår også serviceavtale.

Enstemmig vedtatt.

## Vestre Ingieråsen grendehus

**5.4.1 Flagstads forslag til vedtak:**

Brev datert mars 2010 fra Kjell Flagstad vedlagt innkalling til generalforsamlingen leses opp på generalforsamlingen 2010.

Forslaget ble trukket.

**5.4.2 Flagstads forslag til vedtak:**

Det nye styret får i oppdrag klart og entydig å legge inn begrensningene for budsjett og bruk av midler i vedtektene. Det må komme frem at dette vedtektspunktet ikke senere kan endres.

Forslaget falt med 7 mot 13 stemmer.

**5.4.3 Flagstads forslag til vedtak:**

Fartein Valensveis budsjetter kan ikke inneholde økonomiske overføringer til virksomhet utenfor interesselagets område. Unntak er mindre engangsgaver som ikke kan oppfattes som kontingent ved gjentakende utgifter pålagt medlemmene i interesselaget.

Forslaget falt med 5 stemmer for, 11 stemmer mot, 4 avholdende

## Støtte til opprustning av grendehuset

**5.5.1 Forslag til vedtak:**

(1) FVVI skal i 2010 støtte Vestre Ingieråsen Velforening med en ekstraordinær gave der det forutsettes at pengene i sin helhet disponeres til vedlikehold og oppgradering av grendehuset.

Forslaget ble vedtatt mot 5 stemmer.

(2) Fastsettelse av gavens størrelse. Det ble stemt over følgende alternativer:

(2a) FVVI skal i 2010 støtte Vestre Ingieråsen Velforening med en gave på kr 15000

(2b) FVVI skal i 2010 støtte Vestre Ingieråsen Velforening med en gave på kr 10000

(2a) vedtatt med 11 stemmer. 4 stemte for (2b), 5 avholdende.

## Energitiltak og utskifting av bordkledning

**5.6.1 Forslag til vedtak:**

Styret bes om å nedsette en arbeidsgruppe som får i oppgave å utrede gode og effektive energitiltak og ny bordkledning på boligene. Avhengig av oppslutningen om tiltakene blant boligeierne innhenter arbeidsgruppen pristilbud på tiltakene. Arbeidsgruppen rapporterer til styret.

Forslaget ble enstemmig vedtatt.

## Styregodtgjørelse

#### 5.7.1 Forslag til vedtak

Styremedlemmene valgt på generalforsamling i Fartein Valens Vei interesselag er unntatt årsavgift/fonds innbetaling.

Forslaget ble enstemmig vedtatt.

# Økonomi

## Budsjettforslag

#### 6.1.1 Forslag til vedtak

Generalforsamlingen vedtar styrets forslag til budsjett for 2010.

Forslaget ble enstemmig vedtatt.

## Innbetaling av medlemsavgift 2010

#### 6.2.1 Forslag til vedtak

Medlemsavgiften fastsettes til 5600,- kroner.

Forslaget ble enstemmig vedtatt.

## Innbetaling til vedlikeholds- og investeringsfondet

#### 6.3.1 Forslag til vedtak

Innbetalingen til vedlikeholds- og investeringsfondet opprettholdes med 2.000,- kroner i 2010.

Forslaget ble enstemmig vedtatt.

# Valg

## Styret

#### 7.1.1 Forslag til vedtak

Styret foreslår følgende nye styremedlemmer:

* Geir Åvitsland (FVV 98) for 2 år
* Ellen Møller (FVV 62) for 1 år
* Ingrid Bjerve (FVV 68) for 2 år

Valgt ved akklamasjon.

## Revisor

#### 7.2.1 Forslag til vedtak

Styret foreslår at Torbjørn Hoel (FVV 41) gjenvelges som revisor for 2010.

Valgt ved akklamasjon.

Kolbotn, 25 april 2010

|  |  |  |
| --- | --- | --- |
| Ingrid Bjerve  Signatur | Kjell Flagstad  Signatur | Baard Winther Andersen  Signatur |